Trnava 1. júl (HSP/Foto:TASR) Aktualizované
Rozlúčil sa s veriacimi
Dnes na poludňajšej omši sa arcibiskup Róbert Bezák rozlúčil s veriacimi informovala o tom internetová stránka trnava-live.sk. Z funkcie ho odvolal Apoštolský nuncius na Slovensku Mario Giordana, ktorý o tom informoval arcibiskupa Bezáka.
Bezák bol vyzvaný Rímom vzdať sa funkcie arcibiskupa už 26. júna tohto roku. Po tom čo to odmietol urobiť, argumentujúc tým, že mu nie sú známe dôvody na jeho odstúpenie, bol následné odvolaný. Odvolanie bez vysvetlenia dôvodov chápe tak, že jeho nútia aby sa obhajoval. Povedal to pred niekoľkými stovkami veriacich v svojom asi desať minút trvajúcom príhovore. Cela situácia bolo veľmi emotívna a niektorým veriacim sa tlačili slzy do očí.
Arcibiskup Bezák prečítal veriacim oba listy, napriek tomu, že v nich bol vyzvaný aby neprepieral interné záležitosti v médiách. Povedal, že im listy prečíta, lebo oni nie sú média, ale jeho veriaci.
To, že sa svätá stolica rozhodla zakročiť tak tvrdo znamená, že si jednak priznala chybu pri vymenovaní Róberta Bezáka do arcibiskupského úradu, jednak dala jasne najavo, že má právo zasahovať do diania v cirkvi na Slovensku a že to i bude robiť. Svätá stolica sa chopila iniciatívy a odvolala jedného z najvyšších predstaviteľov katolíckej cirkvi, čo sa na Slovenksu stalo prvý krát.
Možné dôvody odvolania
Róbert Bezák bol vo funkcii arcibiskupa od júna 2009. V arcidiecéze urobil viacero populárnych zmien a získal si mnohých priaznivcov. Bol známi kontroverzným podujatím Noc kostolov, ktorej prvý ročník sa konal minulý rok. Toto populárne medzi obyvateľmi podujatie malo priaznivcov ale aj svojich odporcov, pretože arcibiskup Bezák dovolil, aby sa v sakrálnych priestoroch hrala svetská hudba, čo nie je na Slovensku povolené.
V súvislosti s odvolaním arcibiskupa Bezáka sa v cirkvi spomína niekoľko dôvodov. Jedným z nich by mohli byť sťažnosti kňazov, ktoré odložil do zásuvky, miesto aby ich posunul do Ríma. Ako ďalší dôvod sa spomína problematické nakladanie s majetkom.
Ako ďalej informuje webový portál denníka Sme, diecéznym administrátorom Trnavskej arcidiecézy bude Ján Orosch, doterajší pomocný biskup a generálny vikár.
Iniciatíva poslancov
Poslanci Národnej rady SR Daniel Lišpic, Jana Žitňanská (obaja nezaradení) a Radoslav Procházka (KDH) sa u zástupcu pápeža Benedikta XVI. na Slovensku ešte predvčerom prihovárali za trnavského arcibiskupa Roberta Bezáka. Dostali sa k nim totiž informácie, že Svätá stolica zvažuje jeho odvolanie. Poslancov a ďalších 31 signatárov otvoreného listu apoštolskému nunciovi Mons. Mariovi Giordanovi to znepokojuje.
Zástupcu pápeža Benedikta XVI. na Slovensku v liste žiadali o tlmočenie ich znepokojenia. "Nie je nám ľahostajný ďalší osud Katolíckej cirkvi na Slovensku a preto sa obraciame na Vás, Jeho excelencia, aby ste tlmočili svätému otcovi Benediktovi XVI. nielen naše znepokojenie nad vzniknutou situáciou, ale aj prosbu slovenskej verejnosti, osobností, či už veriacich alebo neveriacich, aby zvážil definitívne rozhodnutie a ponechal otca arcibiskupa Bezáka v Trnavskej arcidiecéze," uvádza sa v liste.
Signatári poukazujú na to, že arcibiskup Bezák je vnímaný ako výrazná osobnosť slovenskej cirkvi, ktorá si od svojho nástupu na arcibiskupský stolec získala srdcia mnohých veriacich aj neveriacich a oslovila svojím rozvážnym prístupom mnohé osobnosti slovenskej verejnosti. V liste tiež píšu, že si vážia Bezákov čestný, otvorený a transparentný prístup, ktorý zvolil pri riešení všetkých nahromadených problémov v trnavskej arcidiecéze.